Rúmlega 40 prósentum fleiri létust í Evrópusambands- og EFTA-ríkjum í nóvember í fyrra en fjögur árin á undan. Þá náði önnur bylgja COVID-19 hámarki. Allt árið í fyrra voru andlát á Íslandi umfram meðaltal 1,6 prósent samkvæmt tölum Eurostat.
Hagstofa Evrópusambandsins, Eurostat, hefur birt bráðabirgðatölur um andlát í ríkjum sambandsins og EFTA-ríkjunum Íslandi, Noregi, Liechtensten og Sviss árið 2020. Þar má glöggt sjá áhrif COVID-19 faraldursins. Í yfirliti Eurostat kemur fram að í apríl í fyrra hafi dánartíðni í Evrópulöndum verið 25 prósentum hærri en árin 2016-19 og í hámarki annarrar bylgju í nóvember létust rúmlega 40 prósentum fleiri í ESB- og EFTA-ríkjum en fjögur árin á undan.
Rúmlega 40 prósentum fleiri létust í ESB- og EFTA-ríkjum í nóvember í fyrra en fjögur árin á undan. Einu komma sex prósentum fleiri létust á Íslandi allt árið í fyrra samkvæmt tölum Eurostat, hagstofu Evrópusambandsins.